નવી દિલ્હી, 15 જુલાઇઃ ભારતીય સીમામાં લદાખ ક્ષેત્રમાં ચીની સૈનિકોની દબંગાઇ યથાવત છે. એક તરફ ચીન, ભારતની સીમાં પર શાંતિ વ્યવસ્થા બનાવી રાખવાની વાતો કરે છે, તો બીજી તરફ પોતાના જ વચનોનું ઉલ્લંઘન કરે છે. આ ત્રીજીવાર બન્યુ છે કે, જ્યારે ચીનની સેના પીપુલ્સ લિબરેશન આર્મીએ ભારતીય સીમામાં ઘુષણખોરી કરી છે. માહિતી અનુસાર 11 જુલાઇએ ચીની સેનાના બે હેલિકોપ્ટર લદાખના ચુમાર સેક્ટરમાં ઘુસી ગયા અને ભારતીય વાયુ સીમાનું ઉલ્લંઘન કર્યું.